દલિતો જે કફોડી સ્થિતિમાં જીવે છે અને તેમને ભેદભાવથી માંડીને સામાજિક-આર્થિક જેવા અનેક અવરોધોનો સામનો કરવાનો આવે છે તેના કારણે બહુ ગણ્યા ગાંઠ્યા લોકો ટોચના સ્તરે પહોંચે છે અને સફળ વ્યક્તિ તરીકે નામના પામે છે. રાજકીય ક્ષેત્રે ઊંચા સ્થાનોએ પહોંચેલા દલિતોના કેટલાક દાખલા આપી શકાય છે પરંતુ બિઝનેસમાં એવા દાખલા સાવ નહિવત છે. એમાં એક નામ રાજેશ સરૈયાનું છે. રાજેશ સરૈયા દેશના પહેલા અબજોપતિ બિઝનેસમેન છે. તેઓ ઉત્તરપ્રદેશના એક મધ્યમવર્ગીય પરિવારમાં જન્મ્યા છે અને આજે તેઓ એક સફળ કારોબારી છે. તેમનો વ્યાપાર ભારતની બહાર રશિયા અને જર્મની જેવા દેશોમાં ફેલાયેલો છે. તેઓ યુક્રેન સ્થિત કંપની SteelMontના ચીફ એક્ઝિક્યુટિવ છે. તેમની કંપનીનું ટર્નઓવર આશરે 1200 કરોડ રૂપિયા જેટલું છે.